Waterstofcyanide | RIVM
a=-3,5 mg/m3milligram per kubieke meter
Voorgesteld (herzien) 06-06-2017
20170818 TSD HCN interim Tyd loop uit vir serebraal gestremde 8-jarige | Maroela Media
Liane Jacobs (Foto: Verskaf)
Die ouers van Liane Jacobs, die serebraal gestremde 8-jarige meisie wat aan nierversaking ly, probeer alles in hul vermoë om hul blondekopdogtertjie aan die begin van Februarie in ’n privaat hospitaal te laat opneem.
Klein Liane ontvang tans behandeling in ’n Johannesburge staatshospitaal waar haar tyd egter begin uitloop aangesien ’n serebraal gestremde pasiënt glo nié dialise in ’n staatshospitaal kan ontvang nie.
Dit is gelukkig nie die geval in ’n privaat hospitaal nie en Danie en Corrie Jacobs spook onverpoos om geld in te samel om klein Liane so vinnig as moontlik te help.
“Ons vat dit dag tot dag. Ons wil net die beste hulp vir haar hê. Sy is al deur so baie,” verduidelik Corrie aan Maroela Media.
Maroela Media het vroeër berig Liane is met geen anus, geen tragea, een nier, ’n vernoude slukderm en skoliose gebore – nuus wat as ’n groot skok vir die Jacobs-egpaar gekom het aangesien hulle eers by Liane se geboorte van haar erge mediese probleme uitgevind het.
Boonop behoort die gesin nie aan ŉ mediese fonds nie en het Liane se skokdiagnose saam met ŉ donker wolk van finansiële swaarkry gekom.
Ondanks Liane se talle abnormaliteite het die pad eers in November verlede jaar werklik ’n opdraande stryd geword. Liane het ewe skielik begin siek voel waarna hulle ontdek het dat haar enigste nier aan die versaak is.
Liane se gesin by haar siekbed. (Foto: Verskaf)
Sy moes noodgedwonge dialise ontvang en ’n onderwyseres het aangebied om Liane op haar mediese fonds te sit. Die behandeling kan egter steeds nie gedek word nie aangesien sy in haar eerste jaar by die mediese fonds is en dekking nié gedurende hierdie tydperk toegestaan word nie.
Liane is gevolglik aan die einde van verlede jaar in ’n staatshospitaal opgeneem om dialise te ontvang. Dit is hier waar Liane een aand nie kon asem kry nie en vir ’n ruk lank sonder suurstof was voordat dokters by haar uitgekom het. Liane is gevolglik ook serebraal gestrem gelaat.
“Die donasies kom darem die laaste paar dae bietjies-bietjies in,” vertel Corrie. Sowat R25 000 van R200 000 is reeds ingesamel. Dié bedrag is egter ’n druppel in die emmer aangesien die mylpaal net ’n geraamde bedrag is. “Dit is moeilik om te sê hoe lank sy dialise gaan nodig hê. Die geld moet ook gebruik word vir dinge soos fisioterapie en ’n rolstoel.”
Corrie vertel verder dat Danie ook met die mediese fonds probeer onderhandel aangesien haar een-jaar-merk by die fonds in April vanjaar verby is.
Intussen gaan Liane se toestand agteruit. Corrie verduidelik dat Liane maer en ondervoed is en om sake te vererger, het sy ook vandeesweek ’n kiem opgetel.
“Ons ondersoek maar nog baie moontlikhede. Ons sal hopelik teen volgende week weet of sy na die privaat hospitaal oorgeplaas sal kan word of nie.”
Indien genoeg geld betyds ingesamel kan word, sal Liane oor ’n tydperk van drie maande ’n soort dialise ontvang wat tuis gedoen kan word – ’n gedagte wat vir nou effens verligting bring.
Bydraes vir Liane se mediese onkoste kan op die ClicknDonate-webtuiste gedoen word.
Een woord: Solidariteit Helpende Hand- dis waarom ek die organisasie ondersteun- omdat hulle uitkyk en sorg vir my mede Afrikaners, soos hierdie dogtertjie- my volk. Help asb.
Glo my as ek op n mediese fonds was het ek met liefde hierdie blomkind op my medies gesit. Ek glo en hoop dat daar iemand sal wees was hiedie kindjie kan help aangesien ek werkloos is en nie werk kry nie….. ek probeer elke dag dat iets sal opkom vir my.
Sy was nie gestremd toe sy by die staatshospitaal opgeneem is nie. In n vorige artikel is genoem sy was in n normale skool, super slim en het selfs haar eie doeke geruil. Nadat sy nie kon asem kry en die drs eers “later” by haar kon uitkom, is sy nou gestremd. Waar was die kastige verpleegsters?
Dagvaar daai hospitaal. Dis nalatigheid en waarskynlik plain laksheid en arrogansie wat n verstandelike normale kind nou testremd gelaat het.
Kom ons kyk of my kommentaar die keer geplaas word.
Kom nou MM lesers – kom ons help die onskuldige kind asb en gee haar ten minste net ‘n kans. Elke bietjie help.
Die staatshospitaal behoort verantwoordelik gehou te word vir die kostes aangesien haar gestremdheid deur hul nalatigheid veroorsaak is. Hoe kan haar gestremdheid nou maak dat hul haar nie verder kan behandel nie?
Ai pappa en mamma, ons gebede is met julle. In dié geval, kan die privaathospitale en mediese fonds gerus uithelp, April is om die draai, en sy word hulp geweier by die staatshospitaal. Maar hul sal mos eerder kinders laat sterf, as afwyk van protokol.